Φ.Σ. Κοζάνη

Το **Φίλαθλο Σωματείο Κοζάνη** είναι ελληνικό ποδοσφαιρικό σωματείο το οποίο εδρεύει στην Κοζάνη. Ιδρύθηκε το καλοκαίρι του 1964 από τη συγχώνευση του Ολυμπιακού Κοζάνης (έτος ίδρυσης 1928, Αριθμός Μητρώου Ε.Π.Ο. 106) και του Μακεδονικού Κοζάνης (έτος ίδρυσης 1928, Αριθμός Μητρώου Ε.Π.Ο. 125). Η νέα ομάδα που προέκυψε το 1964 από την συγχώνευση αγωνίστηκε με τον Αριθμό Μητρώου Ε.Π.Ο. 106 του Ολυμπιακού Κοζάνης γι' αυτό και επίσημα η ομάδα εξακολούθησε να φαίνεται ως Ολυμπιακός Κοζάνης για τα επόμενα 4 χρόνια. Το 1968 έγινε η τυπική μετονομασία του Ολυμπιακού Κοζάνης σε «Φίλαθλο Σωματείο Κοζάνη» το οποίο ακόμα και σήμερα διατηρεί τον Αριθμό Μητρώου Ε.Π.Ο. 106.

Το έμβλημα του είναι το ρολόι που βρίσκεται στην κεντρική πλατεία της Κοζάνης καθώς και το έτος 1928 ως φόρος τιμής στο κοινό έτος ίδρυσης των δύο ομάδων (Ολυμπιακός και Μακεδονικός) που συνενώθηκαν το 1964 για να δημιουργηθεί η Κοζάνη. Τα χρώματα του είναι το κόκκινο (του Ολυμπιακού Κοζάνης) και το λευκό (του Μακεδονικού). Ως αγωνιστική έδρα είναι το Δημοτικό Στάδιο Κοζάνης.

Την αγωνιστική περίοδο 2023–2024 αγωνίστηκε στο δεύτερο τη τάξει πρωτάθλημα της Α2 Εθνικής Κατηγορίας (Super League 2) με την επωνυμία «**Φίλαθλο Σωματείο Κοζάνης [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Κοζάνη [[Ποδοσφαιρική Ανώνυμη Εταιρεία|Π.Α.Ε.]]**».

## Ιστορικό
Στο παρελθόν η Κοζάνη είχε αρκετές παρουσίες στη Β΄ Εθνική και η καλύτερη θέση που κατέκτησε ήταν η 6η, την περίοδο 1970–71. Αγωνίστηκε για αρκετά χρόνια στη Γ΄ Εθνική, και καλύτερή της θέση ήταν η 3η, το 1987–88 (Βόρειος Όμιλος), 1989–90 (Βόρειος Όμιλος), 1997–98 (Βόρειος Όμιλος) και 1999–00 (Ενιαία Γ' Εθνική).

Τη σεζόν 2015–16 τερμάτισε 10η στον 1ος Όμιλο της Γ' Εθνικής και υποβιβάστηκε για πρώτη φορά στην ιστορία της στο τοπικό πρωτάθλημα της ΕΠΣ Κοζάνης. Τη σεζόν 2019–20 κατέκτησε την 1η θέση στην Α΄ Κατηγορία της Ε.Π.Σ. Κοζάνης και την επιστροφή της στη Γ΄ Εθνική Κατηγορία.

Τη σεζόν 2021–22 κέρδισε τη πρώτη θέση στον δεύτερο όμιλο της Γ΄ Εθνικής Κατηγορίας όμως μετά από ένσταση του Μακεδονικού και δικαστικές διαμάχες στην Ε.Π.Ο. και στο CAS η Ε.Π.Ο. αποφάσισε να θεωρήσει τον Μακεδονικό ως πρώτο του 2ου Ομίλου και να μην την αφήσει να συμμετάσχει στο Πρωτάθλημα ανόδου στη Σούπερ Λιγκ 2.

Γνωστοί παίκτες που έχουν κάνει τα πρώτα βήματα τους στην Κοζάνη πριν πάρουν μεταγραφή σε ομάδες Α΄ Εθνικής Κατηγορίας είναι ο Δημήτρης Γκέσιος, ο Καπετάνος, ο Κ. Καπετάνος, ο Καούνος, ο Σκούφαλης, ο Ν. Γεωργιάδης, ο Δ. Αμαραντίδης, κ.α.

## Τίτλοι
* **[[Γ΄ Εθνική ποδοσφαίρου ανδρών|Γ´ κατηγορία]]**
** Πρωταθλήτρια (2): 1980–81, 2022–23
* **[[Δ΄ Εθνική ποδοσφαίρου ανδρών|Δ´ κατηγορία]]**
** Πρωταθλήτρια (5): 1994–95, 1996–97, 2003–04, 2008–09, 2012–13
* **[[Κύπελλο Ελλάδας ερασιτεχνών ποδοσφαίρου]]**
** Κυπελλούχος (1): 1993
* **Πρωτάθλημα [[Ένωση Ποδοσφαιρικών Σωματείων Κοζάνης|ΕΠΣ Κοζάνης]]**
** Πρωταθλήτρια (1): 2019–20
* **Κύπελλο [[Ένωση Ποδοσφαιρικών Σωματείων Κοζάνης|ΕΠΣ Κοζάνης]]**
** Κυπελλούχος (5): 1992–93, 1994–95, 2007–08, 2012–13, 2022–23
* **Σούπερ Καπ [[Ένωση Ποδοσφαιρικών Σωματείων Κοζάνης|ΕΠΣ Κοζάνης]]**
** Κυπελλούχος (2): 2013, 2020
* **Πρωτάθλημα ΕΠΣ Βορειοδυτικής Μακεδονίας**
** Πρωταθλήτρια (3): 1964–65, 1972–73, 1973–74
* **Κύπελλο ΕΠΣ Βορειοδυτικής Μακεδονίας**
** Κυπελλούχος (1): 1977–78

## Αγωνιστική πορεία

### Σύνολα συμμετοχών στα εθνικά πρωταθλήματα

## Οικονομικά και ιδιοκτησιακό
### Επωνυμία
Η επωνυμία της Αθλητικής Ανώνυμης Εταιρείας (Α.Α.Ε.), απαραίτητης για τη συμμετοχή της ομάδας (Π.Α.Ε.) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:
* «**[[Ποδοσφαιρική Ανώνυμη Εταιρεία|Π.Α.Ε.]] Κοζάνη**» (1995–1996)
* «**[[Ποδοσφαιρική Ανώνυμη Εταιρεία|Π.Α.Ε.]] Φ.Σ. Κοζάνη**» (1997–2001)
* «**[[Ποδοσφαιρική Ανώνυμη Εταιρεία|Π.Α.Ε.]] Φ.Σ. Κοζάνη 2004**» (2004–2006)
* «**Κοζάνη [[Ποδοσφαιρική Ανώνυμη Εταιρεία|Π.Α.Ε.]]**» (2009–2011)
* «**Κοζάνη [[Ποδοσφαιρική Ανώνυμη Εταιρεία|Π.Α.Ε.]]**» (2023–2024)

## Έμβλημα

Αρχείο:Φ.Σ. Κοζάνη.svg|Παλαιότερο, μέχρι τον Ιούλιο του 2019.
Αρχείο:Φίλαθλο Σωματείο Κοζάνης.svg|Από τον Ιούλιο του 2019, έως το 2021.


## Σημειώσεις


## Παραπομπές


## Εξωτερικοί σύνδεσμοι
* Τρέχοντα αποτελέσματα αγώνων Κοζάνης

Κατηγορία:Φ.Σ. Κοζάνης
Κατηγορία:Αθλητικοί σύλλογοι Κοζάνης
Κατηγορία:Ιδρύσεις αθλητικών συλλόγων το 1964
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1964